**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 3-Ի N 1994-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**1. Իրավական ակտերի անհրաժեշտությունը (նպատակը).**

Հայաստանի Հանրապետության կառավարության 2020 թվականի դեկտեմբերի 3-ի N 1994-Ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման նախագծի **(**ստորև՝ նախագիծ**)** մշակումը պայմանավորված է մրցույթ անցկացնելու ժամանակ ի հայտ եկած խոչընդոտները վերացնելու անհրաժեշտությամբ:

**2. Ընթացիկ իրավիճակը և խնդիրները՝**

Ներկայումս մրցույթներին հնարավոր է մասնակցել նաև հայտ-պարտավորագրերի առկայությամբ, որի համար անհրաժեշտ է երթուղային ցանցը կազմակերպող մարմին ներկայացնել սեփականության իրավունքով ձեռք բերվող ավտոբուսների ընդհանուր արժեքի 100 տոկոս գումարի չափով երաշխիք և ձեռք բերվող ավտոբուսի ընդհանուր արժեքի 15 տոկոսի չափով գումար, որը, օրինակ միասնական երթուղիների համար հայտարարված մրցույթների դեպքում բավականին մեծ գումար է և լրացուցիչ խոչընդոտ մրցույթների մասնակցության հայտեր ներկայացնել պատրաստվողների համար: Արդյունքում հայտարարված բազմաթիվ մրցույթներ հայտարարվում են չկայացած, իսկ երթուղիները շարունակվում են սպասարկվել արդեն հնացած և մաշված ավտոտրանսպորտային միջոցներով:

**3. Տվյալ բնագավառում իրականացվող քաղաքականությունը.**

Իրականացվող քաղաքականության ուսումնասիրության արդյունքում անհրաժեշտություն է առաջացել լրամշակել առկա կարգավորումները:

**4.Կարգավորման նպատակը և բնույթը.**

Նախագծով առաջարկվում է հստակեցնել մրցույթներին հայտ-պարտավորությամբ ներկայացվող փաստաթղթերի ցանկը և մրցույթ անցկացնելու գործընթացը:

***5.* Նախագծի մշակման գործընթացում ներգրավված ինստիտուտները և անձինք.**

Նախագիծը մշակել է Հայաստանի Հանրապետության տարածքային կառավարման և ենթակառուցվածքների նախարարության ավտոմոբիլային տրանսպորտի քաղաքականության, լիցենզավորման և թույլտվությունների վարչությունը:

**6. Ակնկալվող արդյունքը.**

Ուղևորափոխադրումների բնագավառում մրցակցության աստիճանի բարձրացման և ներդրումների խթանումը:

**7.** **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի **ընդունման կապակցությամբ** պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**Տ Ե Ղ Ե Կ Ա Ն Ք**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 3-Ի N 1994-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Նախագծի **ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:**